Palli muutti perheensä mukana 8-vuotiaana Israeliin. Maan kansalaisuuden hän sai vuonna 2005. Samana vuonna hän voitti Israelin mestaruuden parantaen omaa ennätystään 209 senttimetristä 225:een. Kaunasin nuorten EM-kilpailuissa hän voitti pronssia tuloksella 219. Vuoden 2006 Göteborgin EM-kisoissa Palli hyppäsi kuudenneksi tuloksella 227 ja voitti samana vuonna hopeaa Pekingin nuorten maailmanmestaruuskilpailuissa tuloksella 229.